text: Så kom trofæet endelig hjem
  11 april 2012 kl. 14.40
  En noget usædvanlig last landede i dag i Nørre Nebel. En gammel han-elefant skudt i Sydafrika for tre år siden af direktør Niels Nygaard kom endelig hjem i dag i udstoppet stand.
  Niels Nygaard købte retten til at skyde hanelefanten af de sydafrikanske myndigheder og siden er tiden gået med at få det store dyr udstoppet og transporteret hertil med skib.
  Det er ikke til at lokke ud af Niels Nygaard, hvad eventyret har kostet, men et godt bud er mindst en halv million kroner. Niels Nygaard er inkarneret storvildtjæger og har en imponerende trofæsamling i hjemmet ved Nørre Nebel.
  